Siguria e gazetarëve
OKB-ja ka në plan të mbrojë gazetarët ndërsa 2012 vërtetoi se ishte viti më vdekjeprurësi për ta
2012a ishte viti më vdekjeprurës për gazetarët - me më shumë se 100 të vrarë në krye të detyrës. Kombet e Bashkuara po drejtojnë një nismë të re për të përmirësuar sigurinë për gazetarët në mbarë botën. Predhat ranë mbi qytetin e Homsit në shkurt të vitit 2012. Një ndërtesë që përdorej nga media e huaj ishte në qendër të bombardimeve, të cilat shkaktuan vrasjen e korrespondentes së gazetës Sunday Times, Marie Colvin, së bashku me gazetarin francez Remi Ochlik. Kolegu i tyre, fotografi i Sunday Times, Paul Conroy mbeti i plagosur. Kjo video tregon Remi Ochlik, vetëm disa momente para se ai të vritej. Incidenti ishte ndër më të bujshmit në vitin 2012. Por ka pasur sulme shumë më fatale për anëtarë të grupit të mediave. Shifrat ekzakte variojnë, por Kombet e Bashkuara thonë se më shumë se 100 gazetarë u vranë në detyrë në vitin 2012, shumë prej tyre viktima të objektivit të sulmit. Në fund të vitit të kaluar në një konference shtypi në Vjenë, Kombet e Bashkuara ndërmorrën nismën “Plani i Veprimit për Sigurinë e Gazetarëve dhe Luftë Mosndëshkimit.” William Horsley punon me Qendrën për Lirinë e Medias në Universitetin Sheffield. Në një simpozium në tetor në Kolegjin e BBC-së për Gazetari, anëtar të medias ndërkombëtare u mblodhën për të diskutuar sulmet mbi gazetarët. Gati 20 gazetarë somalezë u vranë në vitin 2012. Omar Faruk Osman është me Sindikatën Kombëtare Somaleze të Gazetarëve. Media pakistaneze është gjithashtu e kërcënuar për mbulimin e ngjarjes së aktivistes adoleshente Malala Yousafzai – që doli kohët e fundit nga një spital në Britani pasi u qëllua në kokë nga Talibanët. Hamid Mir punon për televizionin Geo TV në Pakistan. Bob Tyrer, Ndihmës Redaktor me Sunday Times në Londër, kërkon mbrojtje ligjore më të fortë. Video gazetari italian Andrea Bernardi u plagos rëndë në një aksident me makinë në Libi në vitin 2011. Ai tani po punon në Siri dhe foli për Zërin e Amerikës përmes Skajpit nga kufiri turk. Po në Siri, gazetari amerikan James Foley nuk është parë që kur u rrëmbye nga persona të armatosur në nëntor. Kjo është një kujtesë tjetër e rreziqeve të kësaj pune – rreziqe që duket se po përkeqësohen.